CELEX: 62013CA0069
Language: da
Date: 2014-02-13 00:00:00
Title: Sag C-69/13: Domstolens dom (Anden Afdeling) af 13. februar 2014 — Mediaset SpA mod Ministero dello Sviluppo Economico (anmodning om præjudiciel afgørelse fra Tribunale civile di Roma — Italien) (Præjudiciel forelæggelse — statsstøtte — tilskud til anskaffelse af digitalt dekoderudstyr — kommissionsbeslutning, der fastslår en støtteordnings ulovlighed og uforenelighed med fællesmarkedet — tilbagesøgning — opgørelsen af det beløb, der skal tilbagesøges — den nationale rets rolle — den nationale rets hensyntagen til Kommissionens synspunkter inden for rammerne af gennemførelsen af dens beslutning — princippet om loyalt samarbejde)

29.3.2014   
            
            
               DA
            
            
               Den Europæiske Unions Tidende
            
            
               C 93/17
            
         Domstolens dom (Anden Afdeling) af 13. februar 2014 — Mediaset SpA mod Ministero dello Sviluppo Economico (anmodning om præjudiciel afgørelse fra Tribunale civile di Roma — Italien)
   (Sag C-69/13) (1)
   
   (Præjudiciel forelæggelse - statsstøtte - tilskud til anskaffelse af digitalt dekoderudstyr - kommissionsbeslutning, der fastslår en støtteordnings ulovlighed og uforenelighed med fællesmarkedet - tilbagesøgning - opgørelsen af det beløb, der skal tilbagesøges - den nationale rets rolle - den nationale rets hensyntagen til Kommissionens synspunkter inden for rammerne af gennemførelsen af dens beslutning - princippet om loyalt samarbejde)
   2014/C 93/27
   Processprog: italiensk
   
      Den forelæggende ret
   
   Tribunale civile di Roma
   
      Parter i hovedsagen
   
   
      Sagsøger: Mediaset SpA
   
      Sagsøgt: Ministero dello Sviluppo Economico
   
      Sagens genstand
   
   Anmodning om præjudiciel afgørelse — Tribunale civile di Roma — tilbagesøgning af ulovlig statsstøtte — fastsættelse af størrelsen af det beløb, der skal tilbagesøges — Kommissionens beslutning, som fastsætter kriterier for fastsættelsen af dette beløb — dom fra Domstolen, som anerkender, at den nationale domstol har mulighed for at vurdere egnetheden af de af Kommissionen fastsatte kriterier — omfanget af den nationale domstols skøn
   
      Konklusion
   
   
               1)
            
            
               Selv om den nationale ret med henblik på gennemførelse af en beslutning fra Europa-Kommissionen, der erklærer en støtteordning ulovlig og uforenelig med fællesmarkedet og anordner tilbagebetaling af den pågældende støtte, men ikke identificerer de enkelte modtagere af denne støtte eller fastlægger de nøjagtige beløb, der skal tilbagesøges, er bundet af denne beslutning, er den derimod ikke bundet af de synspunkter, som den nævnte institution giver udtryk for inden for rammerne af gennemførelsen af denne beslutning. Den nationale ret skal dog, henset til princippet om loyalt samarbejde i henhold til artikel 4, stk. 3, TEU, anvende disse synspunkter som et af de forhold, der indgår i vurderingen i forbindelse med den sag, som er indbragt for den.
            
         
               2)
            
            
               Den nationale ret kan ved fastlæggelsen af de nøjagtige støttebeløb, der skal tilbagesøges, og når Europa-Kommissionen ikke i beslutningen, der erklærer en støtteordning ulovlig og uforenelig med fællesmarkedet, har identificeret de enkelte modtagere af den pågældende støtte eller fastlagt de nøjagtige beløb, der skal tilbagesøges, uden at anfægte gyldigheden af Kommissionens beslutning eller forpligtelsen til tilbagebetaling af den pågældende støtte fastslå, at det støttebeløb, som skal tilbagebetales, er lig nul, såfremt dette følger af de beregninger, som er foretaget på grundlag af samtlige de relevante forhold, som den har kendskab til.
            
         
      (1)  EUT C 147 af 25.5.2013.